20-årige Kenneth Stenild er lige nu AaB's sidste skanse. Den unge målmand er eneste tilbage på posten, efter at førstemålmand Karim Zaza har pådraget sig en skulderskade og er ude de næste godt fem uger. Men nu tyder noget på, at AaB har fundet en afløser for Karim Zaza. - I løbet af et par dage kommer der en løsning på problemet, siger sportsdirektør Lynge Jakobsen til TV2/NORD. AaB er ifølge TV2/NORDs oplysninger på vej til at hente en målmand i en europæisk klub. Lynge Jakobsen vil endnu ikke sætte navn på en kommende målmand, men bekræfter overfor TV2/NORD, at det er en udenlandsk målmand. Bold.dk skriver, at AaB's nye målmand bliver den 22-årige Ivo Vazgec, der er født i Bosnien, men som er svensk statsborger. Ivo Vazgec vil angiveligt træne med AaB søndag.

Referat:
Inden for få dage vil AaB have løst sit akutte problem på målmandsposten. TV2/NORD erfarer, at en udenlandsk spiller er på vej til at vogte nordjydernes mål